"กรณ์"คาด ศก.ปีนี้ขยายตัว 4%
รมว.คลัง คาด เศรษฐกิจไทยปีนี้จะขยายตัวต่อเนื่องได้อีก 4% อัตราเงินเฟ้ออยู่ที่ 3 %
7 ม.ค. 2554

รมว.คลัง คาด เศรษฐกิจไทยปีนี้จะขยายตัวต่อเนื่องได้อีก 4% อัตราเงินเฟ้ออยู่ที่ 3 %
นายกรณ์ จาติกวณิช รมว.คลัง คาดว่า ในปีนี้เศรษฐกิจไทยจะขยายตัวต่อเนื่องได้อีก 4% จากที่เติบโตสูงถึง 8% ในปี 53 ส่วนอัตราเงินเฟ้อในปีนี้น่าจะอยู่ที่ 3% ซึ่งทำให้เศรษฐกิจที่แท้จริงขยายตัว 7%  ส่วนปี 55 จะอยู่ระดับใกล้เคียงปี 54          อัตราเงินเฟ้อในขณะนี้ไม่ได้อยู่ในระดับที่เป็นปัญหาหรือสร้างความกังวลมากนัก แม้อาจจะทำให้ธนาคารแห่งประเทศ(ธปท.)ต้องปรับขึ้นอัตราดอกเบี้ยนโนบาย แต่ก็ยอมรับว่าอัตราเงินเฟ้อที่สูงขึ้นมาจากปัจจัยที่ควบคุมไม่ได้ โดยเฉพาะเรื่องราคาน้ำมัน ซึ่งส่งผลกระทบต่อเศรษฐกิจไทยมากกว่าประเทศอื่น เนื่องจากไทยเป็นประเทศที่ใช้น้ำมันค่อนข้างมาก           ส่วนโครงการประชาวิวัฒน์ที่นายกรัฐมนตรีจะชี้แจงรายละเอียดในวันที่ 9 ม.ค. นั้น รมว.คลัง กล่าววว่า โครงการนี้จะเป็นนโยบายแก้ไขปัญหาส่วนที่เป็นอุปสรรคต่อการเพิ่มขีดความสามารถการแข่งขันของประเทศ การเพิ่มประสิทธิภาพ การดูแลค่าครองชีพประชาชน โดยประเมินว่ารัฐบาลจะใช้เงินงบประมาณ ปี 54-55 ไม่เกิน 2 พันล้านบาท ขณะที่สร้างมูลค่าเพิ่มต่อรูปเศรษฐกิจและประชาชนเป็นมูลค่าถึง 2.6 หมื่นล้านบาท และประชาชนได้ประโยชน์นับสินล้านราย